26.4.2014 Den Europæiske Unions Tidende L 125/93 KOMMISSIONENS GENNEMFØRELSESAFGØRELSE af 24. april 2014 om foranstaltninger til at forhindre indslæbning i og spredning inden for Unionen af skadegørere for så vidt angår visse frugter og grøntsager med oprindelse i Indien (meddelt under nummer C(2014) 2601) (2014/237/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet ()), særlig artikel 16, stk. 3, tredje punktum, og ud fra følgende betragtninger: (1) — Plantesundhedskontrol udført af medlemsstaterne på forsendelser af visse planter og planteprodukter af indisk oprindelse afslørede et højt antal tilbageholdelser grundet tilstedeværelsen af skadegørere, hovedsagelig Tephritidae (ikke-europæisk), Thrips palmi Karny eller Bemisia tabaci Genn. Antallet af forsendelser fra Indien, der er tilbage- holdt med skadegørere i Unionen, har udvist en stigende tendens siden 2010. De fleste tilbageholdelser vedrører planter undtagen frø og rødder af Colocasia Schott og planter undtagen frø af Mangifera L., Momordica L., Solanum melongena L. og Trichosanthes L. (herefter benævnt »de pågældende varer«). (2) — Kontroller udført af Kommissionen i Indien, navnlig i 2010 og 2013, har afsløret mangler i det plantesundheds- mæssige eksportcertificeringssystem. Antallet af tilbageholdelser steg yderligere i 2013 trods forsikringer og foran- staltninger fra Indiens side. (3) — Ilyset af disse kontrollers resultat og antallet af tilbageholdelser er det blevet konkluderet, at de nuværende plante- sundhedsmæssige sikkerhedsforanstaltninger i Indien er utilstrækkelige til at sikre, at forsendelser er frie for skade- gørere, eller til at håndtere risikoen for indslæbning af skadegørere i Unionen ved import af de pågældende varer. (4) — Der bør træffes foranstaltninger for at imødegå den risiko, som import til Unionen af de pågældende varer med oprindelse i Indien udgør. Indslæbning i Unionen af de pågældende varer med oprindelse i Indien bør derfor forbydes. (5) — Foranstaltningerne bør være gældende indtil den 31. december 2015 for at imødegå fortsat risiko for indslæb- ning, mens Indien får tid til at opgradere sit certificeringssystem. (6) — Foranstaltningerne i denne afgørelse er i overensstemmelse med udtalelse fra Den Stående Komité for Plante- sundhed — VEDTAGET DENNE AFGØRELSE: Artikel 1 Det forbydes at indføre planter af Colocasia Schott undtagen frø og rødder og planter af Mangifera L., Momordica L., Solanum melongena L. og Trichosanthes L. undtagen frø med oprindelse i Indien til Unionen. Artikel 2 Denne afgørelse udløber den 31. december 2015. () EFTL 169 af 10.7.2000, . 1.